డాటర్ ఆఫ్ ప్రసాద్ రావు

డాటర్ ఆఫ్ ప్రసాద్ రావు కనబడుటలేదు 2026లో విడుదలైన క్రైమ్ థ్రిల్లర్ వెబ్ సిరీస్‌. సౌత్ ఇండియా స్క్రీన్స్ బ్యానర్‌పై కె.వి. శ్రీరామ్ నిర్మించిన ఈ సిరీస్‌కి కృష్ణ పోలూరు దర్శకత్వం వహించాడు. రాజీవ్ కనకాల, ఉదయభాను, వసంతిక, గాయత్రి భార్గవి ప్రధాన పాత్రల్లో నటించిన ఈ సిరీస్ ట్రైలర్‌ను ఫిబ్రవరి 18న విడుదల చేయగా, ఫిబ్రవరి 27 నుంచి జీ5లో స్ట్రీమింగ్ ప్రారంభమైంది.
కథ
చిత్తూరు జిల్లాలోని సూళ్లూరుపేటలో కిరాణాకొట్టు వ్యాపారి ప్రసాద్ రావు (రాజీవ్ కనకాల)  తన భార్య సుజాత (బిందు చంద్రమౌళి) కుమార్తె స్వాతి (వసంతిక)తో కలిసి జీవిస్తుంటాడు. ఇంజినీరింగ్ పూర్తి చేసిన స్వాతి (వసంతిక)కి హైదరాబాద్‌లో సాఫ్ట్‌వేర్ ఉద్యోగం వస్తుంది, కానీ తనని హైదరాబాద్ పంపడానికి తొలుత ఇష్టపడని ప్రసాద్ రావు ఆ తరువాత  అంగీకరిస్తాడు. హైదరాబాద్‌ వచ్చి స్వాతి ఉద్యోగంలో చేరి భవాని (గాయత్రీ భార్గవి) హాస్టల్‌లో ఉంటూ రోజూ ఆఫీసుకు వెళ్లి వస్తుంది. ఒక రోజు హాస్టల్‌కు వచ్చిన స్వాతి అదృశ్యమవుతుంది, దింతో హాస్టల్ వార్డెన్ భవాని స్వాతి కనిపించడం లేదని పోలీసులకు కంప్లైంట్ ఇస్తుంది, స్వాతి ఫోన్ స్విఛ్ ఆఫ్ రావడంతో కంగారుగా ప్రసాద్ రావు హైదరాబాద్ వస్తాడు. ఈ స్వాతి మిస్సింగ్ కేసును పోలీస్ ఆఫీసర్ ఏసీపీ రెబెక్కా జోసెఫ్ (ఉదయభాను)కు అప్పగిస్తారు? అసలు స్వాతికి ఏమైంది? తన కూతురు స్వాతి (వ‌సంతిక) క‌నిపించ‌కుండా పోవడంతో ఆమెను వెతుకుతూ వచ్చిన తండ్రి ప్రసాద్ రావుకు ఎదురయ్యే నిజాలు ఏమిటి? ఈ కేసును ఉదయభాను చేదించిందా ? లేదా ఆ తరువాత ఏమి జరిగింది అనేదే మిగతా కథ.
నటీనటులు
 ప్రసాద్ రావుగా రాజీవ్ కనకాల
 స్వాతిగా వసంతిక  
 రెబెక్కా జోసెఫ్ గా ఉదయభాను
 భవానీగా గాయత్రి భార్గవి
 సుజాతగా బిందు చంద్రమౌళి
 జెమిని సురేష్
 సురభి లలిత

మూలాలు

బయటి లింకులు


వర్గం:2026 తెలుగు వెబ్ సిరీస్‌